Fly With Yaya

Fly With Yaya ialah sebuah siri pendek web di YouTube yang diterbitkan oleh Monsta Studios dan Creative Minds. Ia merupakan sempalan daripada siri animasi Monsta, BoBoiBoy, dan dibintangi salah seorang watak utama siri itu, iaitu Yaya. Menurut laman web rasmi studio tersebut, siri ini ingin "[diterjemah dari bahasa Inggeris]...mengajar penonton tentang bahasa, etika budaya, dan tarikan-tarikan di negara yang dilawat oleh Yaya, di samping memaparkan aspek-aspek pelancongan halal." 

Panjang episod-episod siri ini lebih daripada 3 minit dan memaparkan Yaya (bersama dengan penonton) mempelajari budaya dan gaya hidup di negara yang dilawati, dari aspek-aspek yang berbeza. Ia mengisahkan Yaya yang mengembara seluruh dunia menerokai destinasi menarik dan mesra Muslim.

 Pelakon suara 

 Musim 1 dan 2 

 Nur Sarah Alisya Zainal Rashid sebagai Yaya

 Musim 3 

 Nur Intan Syuhadah sebagai Yaya
 Anna Tanaka sebagai Tomoko

 Senarai episod 

Tajuk episod adalah berdasarkan tajuk rasmi di saluran YouTube Monsta untuk episod-episod yang telah dikeluarkan di platform tersebut.

 Fly With Yaya (2018 - 2019) 

 Fly With Yaya: Tohoku (2019) 

 Fly With Yaya: Omotenashi (2022) 


 Format 
Panjang setiap episod Fly With Yaya adalah antara 3-4 minit, dan selalunya tertumpu pada satu aspek kehidupan seharian atau budaya negara yang dilawat oleh Yaya. Contohnya, episod pertama memaparkan Persimpangan Shibuya yang terkenal di Jepun, manakala episod kedua menerangkan langkah-langkah dalam tradisi upacara minum teh Jepun.

Setiap episod biasanya didahului dengan pembayang atau klu kepada destinasi seterusnya di laman media sosial Yaya atau BoBoiBoy, dan diiringi pula dengan foto dan trivia tempatan.

 Penerbitan 
Video-video Fly with Yaya adalah campuran animasi komputer 3D (biasanya hanya watak Yaya) yang ditindih dengan video aksi langsung untuk mewujudkan ilusi bahawa watak fiksyen itu sememangnya di dalam babak tersebut. Sesetengah babak video-video ini juga mungkin memaparkan gaya seni yang berbeza seperti lukisan 2D untuk menerangkan sejarah sesuatu subjek, atau Yaya versi chibi semasa babak-babak memberi maklumat.

 Pengiktirafan 
Pada tahun 2020, musim kedua siri ini berjudul "Fly With Yaya Tohoku" telah dicalonkan bagi kategori Anugerah Pendatang Baharu, Anugerah Kecemerlangan Licensing International 2020 di Amerika Syarikat. dan juga Anugerah Inovasi dan Kepintaran bagi kategori Pengaturcaraan Kanak-kanak oleh Television Business International (TBI).

 Rujukan 

 Pautan luar 





Kategori:Siri web terbitan Animonsta Studios
Kategori:Siri web animasi Malaysia